राजनीति के कई उतार-चढ़ाव देख चुके हैं सिद्धारमैया, बीजेपी के लिए कठिन चुनौती  
पूर्व में दो बार उप मुख्यमंत्री रहे पर मुख्यमंत्री नहीं बन सके थे  
कांग्रेस के घोर विरोधी रहे पर जद(एस) से निकाले जाने पर कांग्रेस में ही गए
पारम्परिक सीट चामुंडेश्वरी के अलावा बादामी सीट से भी लड़ रहे हैं चुनाव
इस चुनाव में कांग्रेस और बीजेपी के अलावा जद (एस) के बीच मुख्य मुकाबला है. चुनाव प्रचार के दौरान कांग्रेस और बीजेपी ने एक-दूसरे पर तीखे शब्द-बाण चलाए. आरोप-प्रत्यारोप का सिलसिला लगातार चला. आरोपों से आहत सिद्दारमैया ने प्रधानमंत्री नरेंद्र मोदी, बीजेपी अध्यक्ष अमित शाह और कर्नाटक में पार्टी के मुख्यमंत्री पद के उम्मीदवार बीएस येदियुरप्पा को मानहानि का नोटिस भेजा है. सिद्धारमैया ने कानूनी नोटिस में प्रधानमंत्री मोदी से चुनावी भाषणों के दौरान कांग्रेस सरकार पर लगाए गए आरोपों के लिए माफी मांगने की मांग की है. नोटिस में बीजेपी के चुनावी विज्ञापनों का हवाला दिया गया है. इस नोटिस में उनसे बिना शर्त माफी मांगने या 100 करोड़ रुपये के मानहानि मामले का सामना करने को कहा गया है.